《同安抚赵子直饯朱晦菴於怀安二首得重字》
宋代·林亦之

虎夷长想蕙兰踪，螺渚幸修桑梓恭。
诗造本情天下诵，学传正梓世儒宗。
三山过客日无数，西海闻人此一逢。
官烛行行送归路，半村无月海云重。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。